
Incercările neaşteptate ale vieții ne descoperă fiinţa 
omenească - prima parte 


Lectura meditaţiei zilei. 


Vă gândiţi, deseori, la faptul că lumea invizibilă nu ne 
previne dinainte despre toate încercările pe care trebuie să le 
traversăm. Acest lucru se întâmplă tocmai datorită faptului că, 
în neprevăzut, suntem obligaţi să intrăm mai profund în noi 
înşine şi să facem eforturi mai mari. Toţi avem încercări de 
traversat, dar bucuraţi-vă! De ce? În iniţierile antichităţii, 
acela care trebuia să treacă prin foc, străbătea, în realitate un 
jar artificial, dar el nu ştia acest fapt, îl credea real. Dacă i s-ar 
fi făcut frică, însemna că nu este demn de Iniţiere şi era 
alungat. Dar acela care era cutezător, conştiincios, plin de 
credinţă, traversa focul, descoperind apoi că totul nu a fost 
decât o iluzie! Încercările vieţii sunt imaginare, înainte de a le 
parcurge ne gândim mereu că ele sunt teribile, că vom suferi 
îngrozitor, dar dacă vom şti să le trăim corect, ele nu ne vor 
mai părea atât de grele. 

Încă o pagină atât de stranie, încât nici nu ştiu ce să mai 
spun. De ce oare, Cerul, lumea invizibilă, nu ne previne? Oh, 
ce întrebare! Dar, de ce trebuie să ne prevină? În acel moment 
ne-am lua toate măsurile de prevedere, ne-am pregăti dinainte, 
am aranja astfel lucrurile, încât nu am putea arăta niciodată 
calităţile şi virtuțile noastre. Numai în neprevăzut ajungem să 
ne cunoaştem, să vedem cine suntem şi să ne descoperim aşa 


cum arătăm în realitate. Da. Nu v-aţi gândit la acest lucru. V- 
am luat pe nepregătite!... 

Da, este adevărat că, în Iniţieri era cunoscut faptul că 
trebuiau trecute probele focului, apei, aerului şi pământului şi 
acest lucru îngrozea. Te pregăteai, aveai curaj, te găseai deja 
în interior, dar erai vioi, treaz, înarmat şi pregătit. În timp ce, 
în viaţa zilnică altfel sunt lucrurile! Tocmai aici capitulăm, în 
faţa celor mai mici lucruri, deoarece ele nu au fost prevăzute, 
deşi aici trebuie să fim pregătiţi: da, în viaţă! 

Acum, în Inițieri, lucrurile nu mai sunt aşa teribile ca în 
trecut, cu excepţia poate, a Francmasonerie, dar şi aici este 
iluzoriu; eşti pus într-un cavou, adică eşti mort, iar apoi eşti 
înviat, dar toate aceste ceremonii nu sunt decât nişte comedii... 
Numai şi numai în viaţa de zi cu zi verifici cât de inteligent 
eşti, cât de puternic, cât de curat, cât de devotat, cât de fidel, 
cât de adevărat şi cinstit poţi fi! 

Iată pe unul care spune: “Gata, am terminat cu femeile, nici 
una nu mă va mai tenta de azi înainte!...” Dar, a doua zi, 
deoarece lumea invizibilă a auzit tot ce a spus, iată că pentru 
a-l încerca tocmai apare o fată mică şi drăguță, iar sărmanul 
nostru prieten se dă bătut!... Apoi rămâne uimit, îşi aduce 
aminte despre ceea ce a spus, dar este prea târziu. De câte ori 
nu am auzit fraţi şi surori care spuneau: “Nu mă voi căsători 
niciodată”. Iar după puţin timp o fac! Ştiţi de ce? Fiindcă au 
declarat că nu o vor face, da, acest lucru nu trebuia spus... Aici 
nu avem deloc lumină, promitem şi spunem lucruri care nu 
trebuiau spuse, deoarece există în lumea invizibilă tot felul de 
şarlatani care se distrează de minune pe spinarea noastră... 
Imediat de pun la încercare şi noi clacăm. Dacă nu doriți să vă 
căsătoriţi, nu spuneţi acest lucru. Ca şi mine, care spun mereu: 
“Ah, vreau să mă căsătoresc, da vreau...”, iar când ei văd acest 
lucru, îmi trimit toate femeile posibile, de aceea nu am reuşit 
până acum să mă căsătoresc! Da, fiindcă totul îmi scapă... deci 


trebuie să cunoştem tot felul de şiretlicuri pentru a putea scăpa 
de multe lucruri. 

Nu, nu este serios ce vă spun. Unii cred că vreau să vă fac 
să râdeţi, dar aceste lucruri sunt adevărate. De aceea, Iniţiaţii 
spuneau: “a şti, a dori, a îndrăzni şi a tăcea”; atunci când 
aveţi anumite proiecte, când deţineţi multe secrete, când aţi 
obținut anumite puteri, nu le spuneţi, deoarece în acel moment 
anumite porţi vi se vor închide, anumite lucruri se vor 
îndepărta de voi, deci trebuie să tăceţi. Acest lucru este valabil 
în eternitate. lar dacă eu v-am vorbit puţin astfel, este pentru 
că am avut un alt motiv. Deoarece aceste patru cuvinte: “a şti, 
a dori, a îndrăzni şi a tăcea” nu au fost explicate. Ce să ştii, ce 
să doreşti, ce să îndrăzneşti, în faţa cui şi de ce trebuie să taci, 
pentru ce motiv? Poate Iniţiaţii au explicat-o, dar nu prin scris, 
pentru ca toată lumea să afle, ci confidențial, între ei înşişi. 

Acum, nimeni nu ştie ce se ascunde în spatele acestor patru 
cuvinte. Veţi putea spune tot felul de lucruri, dar numai bunul 
Dumnezeu va şti dacă aveţi dreptate! Dar a dori? Ce să doriți? 
Putem dori tot felul de lucruri care nu sunt mereu cum trebuie. 
Dar a îndrăzni? Să îndrăzneşti să spargi capul unuia, să 
îndrăzneşti să violezi o fată, să furi, ei nu! Am decis să vă 
dezvălui aceste patru cuvinte, dar există ceva din lumea 
invizibilă care îmi interzice, care mă împiedică, spunându-mi: 
“Lasă-1 să mai aştepte”. Eu am rămas stupefiat, uimit când mi 
s-a revelat ce se găseşte în spatele acestor cuvinte. Ce anume 
să ştim, deoarece cunoştem atâtea lucruri şi iată că nu avem 
nici o putere, nici o cunoştiință adevărată, nici o bucurie. 
Cunoaştem prea multe lucruri, dar nu ceea ce trebuie ştiut. 
Apoi, dorim atâtea lucruri, cerem, dar nici lisus n-a explicat 
sensul cuvintelor: “Cereţi şi vi se va da“. Nu, El nu a revelat 
ceea ce trebuie să ceri. Cuvintele “Căutaţi şi veţi găsi”, nu 
au fost nici ele explicate. Poate el le-a spus în secret 
discipolilor săi, dar în Evanghelii nu apar explicaţii. Apoi, 

“Bateţi şi vi se va deschide”. Pe ce să bateţi? Cum şi cu ce să 
bateţi? Cu un ciocan? Am decis să vă revelez toate acestea, 
dar pentru cele patru cuvinte: a şti, a dori, a îndrăzni şi a tăcea 
va mai trebui să aşteptaţi, da... 

Pentru acei care nu au auzit încă, voi repeta numai aceste 
trei cuvinte: cereţi, căutaţi, bateţi. Bineînţeles, am mai 
explicat toate acestea, dar este bine să le auziți din nou, 
fiindcă mereu va fi şi cineva care nu le ştie. Atunci, puneam 
întrebarea: de ce lisus se oprea mereu asupra a trei lucruri, ca 
şi în cazul: “Nu vă strângeți comori pe pământ, unde le 
mănâncă molule şi rugina şi unde la sapă şi le fură hoţii, ci 
strângeți-vă comori în cer, unde nu le mănâncă moliile şi 
rugina şi unde hoţii nu le sapă, nici nu le fură”. De ce, El se 
opreşte mereu asupra a trei lucruri? Ca şi în cazul: cereţi, 
căutați şi bateţi. Eu vă spun acum: deoarece există trinitatea 
intelect-inimă- voință, noi gândim, simţim, acționăm._ Care 
este oare factorul din noi care cere? Am pus unor mari filozofi 
întrebarea: “Cine este acela care cere? - Oh, este intelectul!”. 
Eu am răspuns: “Nu, el nu ştie să ceară. - Ah, este voinţa! - 
Deloc, inima este aceea care ştie să ceară, ea nu face decât 
acest lucru: cere, cere la nesfârşit”. Dar, ce cere? Ceea ce are 
nevoie mai mult! Cere bani, maşini, case... Nu, ea cere un 
singur lucru: căldura, iubirea, ce înseamnă să iubeşti şi să fi 
iubit, adică ce poate oferi fericirea. lată ceca ce iubirea cere, 
iată ce înseamnă adevărata căldură. 

Să vedem acum expresia “Căutaţi şi vi se va da”. Cine este 
acela care caută? Din nou mi se va răspunde: “Oh, inima este 
cea care caută, sau voinţa poate. - Nu, nu răspund eu, ele nu 
ştiu să caute, numai intelectul ştie să caute, fără încetare, el 
caută ceva pentru a găsi mereu altceva pierdut care trebuie 
găsit, da, dar nu putem găsi lucrurile în întuneric. Ah, de aceea 
el caută lumina pentru a putea găsi, fiindcă posedând lumina, 
vedem, găsim, iar lumina înseamnă înţelepciune, ştiinţă, 

cunoaştere. lată ce face intelectul: el nu cere, nu bate, el 
caută numai fără încetare. 

După aceea, “Bateţi şi vi se va deschide”. Din nou întreb: 
“Cine bate? - Oh, intelectul. - Nu, deloc. - Oh, poate inima? - 
Nici vorbă, ea nu ştie să bată, săraca!”. Oh, este voinţa, ea nu 
ştie decât să bată, a bate însemnând a acţiona pentru a 
deschide, dar de ce să deschidă? Fiindcă ne găsim într-o 
închisoare! Ah, deci bătând, acționând, făcând eforturi, 
ajungem să deschidem uşa şi astfel suntem în libertate! De 
aceea, ea acționează şi face eforturi, bate..., pentru a putea ieşi 
şi a fi liberă. Iar apoi apar iubirea, înțelepciunea şi adevărul 
care eliberează. Fundcă lisus a spus: “Căutaţi adevărul, 
adevărul vă va elibera”. Da. Minciunile, iluziile, nu vă pot 
elibera, din contră, veţi fi mereu legaţi, limitați, sub presiunea 
iluziilor. Numai adevărul vă poate face liberi, trebuie să 
cunoaşteţi adevărul. E atât de clar, de două mii de ani nu 
repetăm decât: “caută, cereţi,...”. Repetăm şi repetăm, iar 
oamenii fără discernământ au înţeles că trebuie să caute femei 
sau bani... Sau, poate case, puteri. lar a bate înseamnă a-i 
sparge capul vecinului... lată cum au înţeles oamenii cuvintele 
lui lisus. 

Pregătiţi-vă bine şi într-o zi vă voi spune ce înseamnă să 
ştii, dar ce să ştii? Să vrei, dar ce să vrei? Oamenii doresc 
foarte multe lucruri, dar nu ceca ce este cuprins cu adevărat în 
sensul cuvântului a vrea. A îndrăzni înseamnă, mai degrabă, a 
înfrunta, a nu avea frică de nimic, dar a înfrunta ce şi pe cine? 
A îndrăzni să te cerți pentru ce lucru? Ei bine, nu este prea 
clar nici aici. lar oamenii au interpretat după bunul lor plac. 
Ca şi acela care se adresa unei tinere: “Ah, cât aş dori să vă 
strâng în braţe, dar nu îndrăznesc s-o fac. Îndrăzneşte prietene, 
i-a răspuns ea, îndrăzneşte...” lată cum se poate înţelege 
cuvântul “a îndrăzni”! 


Iar a tăcea, trebuia să tăceţi pentru că trăiaţi într-o vreme 
când puteaţi fi arşi pe rug, asasinați. Dacă s-ar fi cunoscut 
faptul că posedaţi secretul pietrei filozofale şi nu-l spuneaţi, 
ați fi fost masacrați. Deci, trebuia să tăceţi. Există spirite în 
lumea invizibilă care ne pun la încercare, după ce am vorbit 
ceva care nu este în regulă, care nu este prudent. I-aş întreba 
pe miniştrii aleşi, de ce şi-au realizat, până acum, promisiunile 
dinainte de alegere? Fiindcă au vorbit despre ceea ce doreau 
să realizeze! Astfel au apărut piedicile, obstacolele şi nu puteţi 
realiza ceea ce v-aţi propus, aţi vorbit aiurea... Da, sărmanii nu 
sunt Iniţiaţi, ei vorbesc de toate. Îmi veţi spune că toată lumea, 
ziariştii, vă vor pune întrebări, vor dori să ştie. Spuneţi-le 
răspicat să şteargă putina şi apoi veţi vedea. Ca şi bulgarii care 
promiteau, pentru a fi aleşi, prin sate, aşa cum fac americanii, 
tot felul de lucruri: unul care era viitor ministru le-a promis 
sătenilor că va construi şcoli pentru copii lor. “Dar, au spus 
sătenii, noi nu avem copii. - Îi vom crea, le-a răspuns viitorul 
ministru”. Vedeţi dar, cum sunt bulgarii, ei pot crea copii, 
pentru ca aceştia să meargă mai târziu la şcoală... 

Concluzionând, vă pot spune că vorbiți mult prea mult 
despre proiectele voastre, despre alte lucruri şi apoi nimic nu 
se realizează. Chiar când promiţi ceva formidabil oamenilor, 
într-o anumită zi, ajungi la acea dată şi constaţi că oamenii nu 
sunt prea dispuşi, în interior, să primească, de ce oare? Fiindcă 
ați promis. Ar fi trebuit prezentate astfel lucrurile, fără a 
promite, ci lăsând faptele să vorbească. Apoi, când oamenii 
vor constata binefacerile venite, vă vor înălța în slăvi, mult 
mai mult decât în cazul în care aţi fi dezvăluit dinainte 
proiectele voastre. Ei bine, eu am mare grijă de acest lucru. Eu 
nu vă descopăr nimic, sau prea puţin, din proiectele mele, deşi 
trebuie să ştiţi că am destule proiecte... 

Vin la mine unii şi îmi spun: - Oh, Maestre, ar fi minunat 
să facem acest lucru, să pregătim un altul sau să construim 


ceva. Sunteţi de acord? mă întreabă ei. - Oh, le răspund, de 
mult sunt de acord, numai că nu am spus-o. - De ce? - Fiindcă 
cu aştept ca acest lucru să vină de la voi înşivă şi eu să-l 
aprob, deoarece dacă acesta vine mereu de la mine va fi mereu 
ceva forţat, artificial, nu va ţine, dar dacă va veni de la voi, va 
merge şi veţi pune aici întreaga voastră bucurie şi fericire, 
întreaga voinţă. Deci, există secrete aici iar eu am proiecte, 
dar nu vi le revelez deoarece aştept ca ceva să vină de la voi 
înşivă. Eu vă pregătesc, pentru moment, iar apoi voi înşivă 
veţi descoperi ceea ce trebuie sau nu; în acel moment eu voi fi 
fericit, bucuros să văd că toate acestea vin de la voi înşivă. Pe 
moment, mulți spun miraţi: “Sărmanul Maestru, el nu vede de 
ce avem nevoie...”. Ce vreţi, el nu vede poate din cauză că 
doreşte ca voi să vedeți... 

Problema, dacă eu văd sau nu, nu este aşa importantă, se 
poate ca eu să nu observ nimic şi totuşi sunt mulți care îşi 
spun: “Este atât de naiv, nu vede defectele unuia sau altuia, 
închide ochii, este atât de încrezător, dacă nu îl atenţionăm noi 
despre cineva, el nu va observa.” Aşa gândiţi voi, că eu nu 
observ... De ce acţionez aşa? Ah, acesta este secretul meu, de 
aceea sunt un pedagog, dar un pedagog al noilor concepţii. 

Am primit o scrisoare de la un cuplu, nu vă spun numele, 
sunt drăguţi şi nu vreau să-i expun, de altfel nu ştiu decât ei 
înşişi şi acum se află în sală, ne ascultă. Ei mi-au spus că 
trăiesc într-o aşa armonie împreună, se iubesc mult, au şi 
copii, dar când au venit aici au rămas dezamăgiţi, n-au văzut 
nimic bun, au găsit totul o comedie, ei considerându-se 
perfecţi... În timp ce alţii îmi scriu că totul este nemaipomenit, 
că aici există armonie, ambianţă, iubire, surâsuri, aici se 
învaţă, ne restabilim, este o atmosferă formidabilă. Este o 
scrisoare care face excepţie, ce vreţi, este normal, altminteri ar 
fi prea frumos ca să fie adevărat. Ce pot să le spun acelora 
care mi-au scris astfel? Eu nu îi voi vexa, îi voi aprecia, 


deoarece există o doză de sinceritate în ei, dar le voi spune că, 
în loc să-i privească pe alţii, să se uite la ei înşişi, să vadă că 
se găsesc în dezordine, că sunt într-o comedie unde joacă 
roluri bizare; eu aş vrea să le arăt cum ar trebui să se comporte 
ca fraţi şi surori, iată adevărata metodă pedagogică valabilă 
peste tot. 

Vă voi spun acum care sunt obiceiurile oamenilor. Când 
merg, undeva, ei îi privesc mereu pe alţii, nu se văd cum sunt 
ei în realitate, ci sunt educați să vadă numai defectele 
celorlalţi. În loc să dea un exemplu, ei critică şi atunci eu le 
spun să încerce să lucreze asupra lor înşişi, să se 
perfecţioneze, astfel încât să devină modele pentru cei din 
jurul lor. Vă voi da o singură imagine exemplificatoare: un 
virtuoz cântă, iar unii oameni sau chiar copii, îl critică, dar ei 
au acest drept într-un singur caz; atunci când artistul nu face 
bine ceea ce face şi atunci trebuie să dea altuia vioara... Dar 
oamenii noştri nu cunosc nici gama muzicală şi îndrăznesc să 
critice un virtuoz! Da, aşa se întâmplă peste tot în lume. Avem 
dreptul să criticăm, dar numai în cazul în care putem arăta 
ceva mai mult decât celălalt, altminteri nu putem face acest 
lucru. În loc să criticăm, este mai bine să încercăm să-l 
depăşim pe cel criticat. Dar această atitudine este necunoscută 
în lume, voi sunteţi mereu educați în spiritul calomiei şi al 
criticii. 

lată de ce omenirea se găseşte în această stare, părinții şi 
educatorii nu fac decât să o deruteze. lar eu, în calitatea mea 
de pedagog, vă spun să-i lăsați pe alţii cum sunt, să vă opriţi 
asupra voastră înşivă, iar când veţi deveni suficient de 
inteligenţi, puri, luminoşi, armonioşi, îi veţi copleşi pe ceilalți 
prin prezenţa voastră, iar ei se vor ruşina că au gândit astfel... 
Îi veţi critica atunci, prin prezenţa voastră, prin lumina voastră 
şi aceasta este cea mai bună critică. De ce nu s-a explicat acest 
lucru în şcoli, în familii, peste tot? Eu, de pildă, am văzut cele 


mai urâte fete, criticând pe cele mai frumoase! De ce o 
făceau? Fundcă ele nu erau frumoase, iată... şi vorbeau vrute 
şi nevrute; ele nu se credeau de loc urâte, vedeţi ce mod de 
gândire aveau... Cât de multe lucruri lipsesc din educaţia 
oamenilor! 


Un minut de meditaţie. 


